text: Politi: Vi er ret sikre på, at liget er Kamilla
  31 juli 2014 kl. 12.51
  Beklædning, kropsbygning og smykker tyder på, at kvindelig fra Kliplev er Kamilla Hantusch.
  Politiet har endnu ikke endelig fået identificeret det kvindelig, som onsdag blev fundet ved en motorvejsafkørsel ved Kliplev i Sønderjylland. Men ifølge efterforskningsleder Hans Roost har man en stærk formodning om, at der er tale om Kamilla Hantusch.
  - Vi er ret sikre på, at det er Kamilla. Det bygger vi dels på kropsbygning, smykker og beklædning, siger Hans Roost til Ritzau.
  Liget blev fundet onsdag af en borger, som tilkaldte politiet, og efterfølgende blev Kamilla Hantusch' 24-årige ekskæreste anholdt og sigtet for drabet.
  Han bliver torsdag eftermiddag fremstillet ved Retten i Sønderborg. Politiet kan ikke over for Ritzau oplyse, hvordan manden forholder sig til sigtelsen.
  Politiet regner med, at identiteten af liget vil blive endelig fastslået i forbindelse med en obduktion torsdag eftermiddag. Her håber man også at kunne komme nærmere på ind på, hvordan kvinden er død.
  
  Vicepolitiinspektør Hans Roost opdaterer i sagen. Varighed 45 sekunder.
  
  